S tenfalit-a temmal-d belli lemtul d ayen i d-yeglem umdan seg lehmum n ddunit i yesada ama d lemḥayen, ama d iɣeblen, ama d ayen yelhan, ama d ayen n diri, imi ttafen asirem di tmenna-nsen, lemtul-a ttawin-ten-id inani mačči s tufra akken qqaren daɣen ''lemtul am ticert di tuččid''. Sya iban-aɣ-d belli di timnaḍt-a teccud neɣ teṭṭef mliḥ deg wallus n ṣṣenf-a imi yes-s ; s lemtul i teksen yimdanen uguren neɣ ẓrufat n diri iwakken ad d-ǧǧen timetti tecbaḥ s wayen yelhan, ad nafk kra n lemtul deg wawal-a akken qqaren : '' Tecbaḥ ddunit likan ulac lmut''.